Document ID: /roh_data/filtered/fineweb-2-filterrobots_roh.jsonl.gz/47056

Abstimmungen und Wahlen
Elecziuns e votaziuns
Elezioni e votazioni
Las elecziuns dal cussegl naziunal han lieu mintga 4 onns la segund ultima dumengia d'october. Il termin per l'elecziun da renovaziun dal cussegl naziunal per la durada d'uffizi da 4 onns che cumenza cun la sessiun d'enviern 2019 è dumengia, ils 20 d'october 2019. Ils tschintg sezs dal chantun Grischun en il cussegl naziunal vegnan surdads tenor la procedura electorala da proporz. Il dretg d'eleger han quellas persunas che han il dretg da votar. Elegiblas resp. elegibels èn las candidatas ed ils candidats che figureschan sin las glistas. Per las elecziuns dal cussegl naziunal en il chantun Grischun valan ils suandants termins:
Quests termins ed ulteriuras infurmaziuns èn vegnids publitgads en il fegl uffizial chantunal dals 24 da schaner 2019.
Regulaziun per numerar las glistas
Las glistas vegnan numeradas tenor la successiun da las propostas electoralas inoltradas. Sche pliras glistas electoralas vegnan inoltradas il medem di, decida la sort davart la numeraziun.